दुआर

दुआर (Dooars) भारत के पूर्व और पूर्वोत्तर भाग में हिमालय की तलहटी से दक्षिण और ब्रह्मपुत्र नदी से उत्तर के बीच के जलोढ़ मैदान को कहा जाता है। यह उत्तर-दक्षिण दिशा में लगभग 30 किमी (19 मील) चौड़ा और पश्चिम-पूर्व दिशा में पश्चिम बंगाल में तीस्ता नदी से लेकर असम में धनसीरी नदी तक 350 किमी (220 मील) लम्बा है। इसका अधिकांश भाग उत्तर में भूटान से सटा हुआ है।

 नामार्थ 
दुआर का अर्थ नेपाली, असमिया, मैथिली, भोजपुरी, मगही और बंगाली भाषाओं में दरवाज़ा होता है और यह क्षेत्र भारत से भूटान के लिए प्रवेश द्वार के रूप में इस्तेमाल किया जाता है। यह संस्कृत के "द्वार" शब्द का रूप है।

 विवरण 
पुराने ज़माने में भूटान के लोग मैदानी इलाकों में रहने वाले लोगों के साथ १८ मार्ग या द्वार के माध्यम से संपर्क कर सकते थे। संकोश नदी द्वारा पूर्वी और पश्चिमी दोआर में विभाजित यह ८८०० वर्ग कि॰मी॰ का क्षेत्र है। पश्चिमी दोआर बंगाल दोआर और पूर्वी दोआर असम दोआर के रूप में जाना जाता है।

 इन्हें भी देखें 
 ब्रह्मपुत्र नदी
 तीस्ता नदी
 धनसीरी नदी
 जलोढ़ मैदान

 सन्दर्भ 

*
श्रेणी:पश्चिम बंगाल के क्षेत्र
श्रेणी:भारत के क्षेत्र